HR
23.1.2023.
Službeni list Europske unije
C 24/73
Tužba podnesena 24. studenoga 2022. – Pumpyanskiy/Vijeće (Predmet T-740/22) (2023/C 24/99) Jezik postupka: engleski Stranke Tužitelj: Dmitry Alexandrovich Pumpyanskiy (Jekaterinburg, Rusija) (zastupnici: G. Lansky, P. Goeth, A. Egger, odvjetnici) Tuženik: Vijeće Europske unije
Tužbeni zahtjev Tužitelj od Općeg suda zahtijeva da: — u skladu s člankom 263., člankom 275. stavkom 2. i člankom 277.
UFEU-a, proglasi neprimjenjivim članak 2. stavak 1. točke (f) i (g) Odluke Vijeća br.
2014/145/ZVSP (1), kako je izmijenjena Odlukom Vijeća br.
2022/329/ZVSP (2), i članak 3. stavak 1. točke (f) i (g) Uredbe Vijeća (EU) br. 269/2014 (3) kako je izmijenjena Uredbom Vijeća (EU) br. 2022/330 (4) (u daljnjem tekstu: kriteriji za uvrštavanje na popis); — u skladu s člankom 263.
UFEU-a, poništi Odluku Vijeća (ZVSP) 2022/1530 (5) od 14. rujna 2022. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine i Provedbenu uredbu Vijeća (EU) 2022/1529 (6) od 14. rujna 2022. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine u mjeri u kojoj se ti akti odnose na tužitelja (unos br. 724 na popisu); — u skladu s člankom 134.
Poslovnika, naloži Vijeću snošenje troškova.
Tužbeni razlozi i glavni argumenti U prilog osnovanosti tužbe tužitelj ističe četiri tužbena razloga. 1.
Prvi tužbeni razlog, koji se temelji na povredi tužiteljevih prava obrane. 2.
Drugi tužbeni razlog, koji se temelji na pogrešci u ocjeni koju je Vijeće počinilo time što je uvrstilo tužitelja u priloge pobijanim aktima. 3.
Treći tužbeni razlog, koji se temelji na povredi obveze obrazlaganja, kako je predviđena člankom 296. drugim stavkom UFEU-a. 4.
Četvrti tužbeni razlog, koji se temelji na nezakonitoj povredi tužiteljevih temeljnih prava, uključujući pravo na poštovanje privatnog i obiteljskog života, doma i komunikacija, kao i vlasništva.
Nadalje, tužitelj ističe tužbeni razlog na temelju članka 277.
UFEU-a, koji se temelji na tome da su pobijani kriteriji za uvrštavanje na popis u nepomirljivoj suprotnosti s načelom predvidljivosti, sadržanim vrijednostima i vladavinom prava.
(1) (2) (3) (4) (5) (6)
Odluka Vijeća 2014/145/ZVSP od 17. ožujka 2014.
o mjerama ograničavanja s obzirom na djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine (SL 2014., L 78, str. 16.)
Odluka Vijeća (ZVSP) 2022/329 od 25. veljače 2022.
o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL 2022., L 50, str. 1.)
Uredba Vijeća (EU) br. 269/2014 od 17. ožujka 2014.
o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL 2014., L 78, str. 6.)
Uredba Vijeća (EU) 2022/330 od 25. veljače 2022.
o izmjeni Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL 2022., L 51, str. 1.).
Odluka Vijeća (ZVSP) 2022/1530 od 14. rujna 2022. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL 2022., L 239, str. 149.)
Provedbena uredba Vijeća (EU) 2022/1529 od 14. rujna 2022. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL 2022., L 239, str.
1.)